open-index/open-wikipedia-markdown huggingface dataset:
Μεσιέ 55

Το **Μεσιέ 55** (γνωστό και ως *M55* και *NGC 6809*) είναι σφαιρωτό σμήνος σε απόσταση περίπου 17.300 ετών φωτός στον αστερισμό Τοξότη. Είναι πολύ χαλαρό με τάξη συγκέντρωσης ΧΙ και έχει μόνο 5 με 6 γνωστούς μεταβλητούς αστέρες. Έχει διάμετρο περίπου 100 έτη φωτός.

Ανακαλύφθηκε από τον Νικολά Λουί ντε Λακάιγ το 1751 και το πρόσθεσε στον κατάλογό του ως Lac I.14. Ο Σαρλ Μεσιέ το πρόσθεσε στον κατάλογό του το 1778. Το 1977 ανιχνεύτηκε από επίγειο ραδιοτηλεσκόπιο το λεγόμενο *[[Σήμα Ουάου!]]*, ένα ραδιοσήμα με πιθανή προέλευση εκτός της Γης το οποίο εκτιμήθηκε πως προερχόταν από μια τοποθεσία βορειοδυτικά του Μεσιέ 55.

thumb|left|300px|Το Μεσιέ 55 από ερασιτεχνικό τηλεσκόπιο

## Παραπομπές


## Εξωτερικοί σύνδεσμοι

* Messier 55, SEDS Messier pages
* Messier 55, Galactic Globular Clusters Database page

Κατηγορία:Σφαιρωτά σμήνη
55
6809
Κατηγορία:Τοξότης (αστερισμός)
Μεσιέ 56

Το **Μεσιέ 56** (γνωστό και ως *M56* και *NGC 6779*) είναι σφαιρωτό σμήνος σε απόσταση περίπου 33.000 ετών φωτός στον αστερισμό Λύρα. Το Μεσιέ 56 είναι αρκετά χαλαρό, με τάξη συγκέντρωσης Χ και έχει διάμετρο περίπου 85 έτη φωτός. Τα λαμπρότερα άστρα του Μ56 έχουν φαινόμενο μέγεθος +13 και σε αυτό είναι γνωστοί μία ντουζίνα μεταβλητοί αστέρες. Είναι ελλειπτικό.

Ανακαλύφθηκε από το Σαρλ Μεσιέ το 1779. Ο πρώτος που το ανέλυσε σε άστρα ήταν ο Ουίλιαμ Χέρσελ το 1784.

## Παραπομπές


## Εξωτερικοί σύνδεσμοι

* Messier 56, SEDS Messier pages 
* Messier 56, Galactic Globular Clusters Database page

Κατηγορία:Σφαιρωτά σμήνη
56
6779
Κατηγορία:Λύρα (αστερισμός)
Μεσιέ 69

Το **Μεσιέ 69** (γνωστό και ως *M69* και *NGC 6637*) είναι σφαιρωτό σμήνος σε απόσταση περίπου 30.000 ετών φωτός στον αστερισμό Τοξότη. 

Το Μ69 μπορεί να παρατηρηθεί με κιάλια σε μία σκοτεινή νύκτα, αρκεί ο παρατηρητής να μη βρίσκεται πολύ βόρεια.

## Ιστορικό
Το Μεσιέ 69 ανακαλύφθηκε από το Σαρλ Μεσιέ τις 31 Αυγούστου 1780, την ίδια νύκτα που ανακάλυψε το Μεσιέ 70. Τότε νόμιζε ότι ξαναβρεί ένα αντικείμενο που είχε παρατηρήσει ο Λακάιγ την περίοδο 1751-2, αλλά είναι αμφίβολο να είναι το Μ69 το αντικείμενο που ο Λακάιγ ταξινόμησε ως Lac I.11.

## Χαρακτηριστικά
Το Μεσιέ 69 έχει διάμετρο περίπου 85 έτη φωτός. Απέχει από το Γαλαξιακό κέντρο μόνο 6.200 έτη φωτός και γι´αυτό το λόγο έχει μικρή σφαίρα βαρυτικής επιρροής, μόνο 145 έτη φωτός. Η μισή μάζα του σμήνους είναι συγκεντρωμένη σε μία σφαίρα με ακτίνα 7,2 έτη φωτός. Είναι ένα από τα πλουσιότερα σε μέταλλα σφαιρικά σμήνη. Έχουν εντοπιστεί το Μ69 μόνο 8 μεταβλητοί αστέρες. Ένας κοντινός γείτονάς του είναι το σφαιρωτό σμήνος Μεσιέ 70, από το οποίο και απέχει μόνο 1.800 έτη φωτός.

## Παραπομπές


## Εξωτερικοί σύνδεσμοι

* Globular Cluster M69 @ SEDS Messier pages 
* Messier 69, Galactic Globular Clusters Database page

Κατηγορία:Σφαιρωτά σμήνη
69
6637
Κατηγορία:Τοξότης (αστερισμός)
Μεσιέ 50

Το **Μεσιέ 50** (γνωστό και ως *M50* και *NGC 2323*) είναι ανοικτό σμήνος σε απόσταση περίπου 3.200 ετών φωτός στον αστερισμό Μονοκέρως. 

Το Μεσιέ 50 πιθανόν ανακαλύφθηκε από τον Τζιοβάννι Ντομένικο Κασσίνι πριν το 1711. Ο Σαρλ Μεσιέ το ανακάλυψε ανεξάρτητα το 1772. 

## Χαρακτηριστικά
Το Μεσιέ 50 αποτελείται από τουλάχιστον 200 άστρα και έχει διάμετρο περίπου 20 έτη φωτός, ενώ ο πιο συμπυκνωμένος πυρήνας έχει διάμετρο 10 έτη φωτός. Έχει ηλικία γύρω στα 80 εκατομμύρια έτη φωτός. Η εμφάνισή του έχει χαρακτηριστεί ως μία φιγούρα με σχήμα καρδιάς. Τα λαμπρότερα άστρα είναι φασματικού τύπου Β και έχουν φαινόμενο μέγεθος 8 με 9. Το σμήνος περιέχει ακόμη κάποιους κίτρινους γίγαντες.

## Εξωτερικοί σύνδεσμοι
* 
* Messier 50, SEDS Messier pages 
* Εικόνα του M50 από το παρατηρητήριο Waid

Κατηγορία:Ανοικτά σμήνη
50
2323
Κατηγορία:Μονόκερως (αστερισμός)
Βίτουλαντ

thumb|right|Σημαία του Βρετανικού προτεκτοράτου
Η **Βίτουλαντ** (Wituland) ήταν μια περιοχή στην Ανατολική Αφρική και συγκεκριμένα στις ακτές του Ινδικού Ωκεανού και είχε έκταση 3.000 τετραγωνικά χιλιόμετρα (1.200 τετραγωνικά μίλια). Είχε πρωτεύουσα τη Γουίτου και κεντρικό λιμάνι την πόλη Λάμου, στα βόρεια των εκβολών του ποταμού Τάνα. Η περιοχή εκείνη είναι κομμάτι της σημερινής Κένυας.

## Ιστορία
Η αποικία ιδρύθηκε το 1858 από τον πρώην κυβερνήτη του Σουλτανάτου Πατ, αλλά μετά από αρκετές άκαρπες προσπάθειες η Βίτουλαντ έγινε ο κόσμος των κακοποιών στοιχείων, κυρίως των δούλων του Σουλτανάτου της Ζανζιβάρης που είχαν αποδράσει. 
Το 1885, οι Γερμανοί αδερφοί Κλέμενς και Γουσταύος Ντάνχαρτ διαπραγματεύτηκαν με τον Σουλτάνο της Βίτουλαντ και εκείνος, στις 8 Απριλίου 1885 έδωσε στους αδερφούς Ντάνχαρτ 25 μίλια, ενώ η υπόλοιπη Βίτουλαντ έγινε γερμανικό προτεκτοράτο.

Οι αδελφοί Ντάνχαρτ ήταν οι εκπρόσωποι της Γερμανικής Αυτοκρατορίας στη Βίτουλαντ. Ο Γουστάβος Ντάνχαρτ (1856-1917) ήταν κυβερνήτης του προτεκτοράτου από τις 8 Απριλίου 1885 έως την 1 Ιουλίου 1890 και ο Κλέμενς Ανδρέας Ντάνχαρτ, ήταν Αναπληρωτής Κυβερνήτη. Όμως η περιοχή εξακολουθούσε να είναι τόπος κατοικίας δούλων που δραπέτευαν. 

Σύμφωνα με τη Συνθήκη Ελιγολάνδης-Ζανζιβάρης, η Γερμανική Αυτοκρατορία παραιτήθηκε από κάθε δικαίωμα κυριαρχίας στη Βίτουλαντ, και έτσι η περιοχή κηρύχθηκε βρετανικό προτεκτοράτο, παρά τις διαμαρτυρίες των κατοίκων που υπερασπίζονταν τους Γερμανούς.

## Δείτε επίσης
* Γερμανική Ανατολική Αφρική 

Κατηγορία:Αποικίες της Γερμανίας
Κατηγορία:Πρώην κράτη της Αφρικής
Κατηγορία:Ιστορία της Κένυας
Βιτουλαντ
Νεφέλωμα του Μικρού Αλτήρα

290px|thumb|Το πλανητικό νεφέλωμα Μεσιέ 76
Το **Νεφέλωμα του Μικρού Αλτήρα** (γνωστό και ως **Μεσιέ 76**, **NGC 650/651**, «Νεφέλωμα Barbell» και «Νεφέλωμα Cork»)  είναι πλανητικό νεφέλωμα σε απόσταση περίπου 3.400 ετών φωτός στον αστερισμό Περσέα. Είναι ένα από τα αχνότερα αντικείμενα Μεσιέ.

## Ιστορικό
Το Μεσιέ 76 ανακαλύφθηκε από τον Πιέρ Μεσαίν στις 5 Σεπτεμβρίου 1780. Ο λόρδος Ρος το θεώρησε λανθασμένα ως «σπειροειδές νεφέλωμα». Ο πρώτος που το αναγνώρισε ως πλανητικό νεφέλωμα ήταν ο αστρονόμος Heber Doust Curtis. Όμως, υπάρχει αμφιβολία γι’ αυτό το γεγονός καθώς ο Isaac Roberts πρότεινε ότι το Μεσιέ 76 είναι ίδιο με το Δακτυλιοειδές Νεφέλωμα (Μεσιέ 57) με τη διαφορά ότι φαίνεται από το πλάι.

## Ονομασία
Το Νεφέλωμα του Μικρού Αλτήρα αντλεί το όνομά του από το Νεφέλωμα του Αλτήρα (Μ27), με το οποίο και μοιάζει. Επιπλέον είναι γνωστό ως νεφέλωμα Barbell, νεφέλωμα Πεταλούδα και νεφέλωμα Cork. Αρχικά θεωρείτο ότι το αποτελούσαν δύο ξεχωριστά νεφελώματα εκπομπής και γι´αυτό τον λόγο έχει δύο αριθμούς στο New General Catalogue, 650 και 651.

## Απόσταση
Η απόσταση του Μ76, όπως και πολλών άλλων πλανητικών νεφελωμάτων, δεν έχει καθοριστεί με ακρίβεια, με τιμές που κυμαίνονται στην περίπτωση του Μ76 από 1.700 έως 15.000 έτη φωτός. Η απόσταση του Μ76 προς το παρόν υπολογίζεται μεταξύ 2.500 και 3.500 ετών φωτός.

## Χαρακτηριστικά
Πιθανότατα, το Μεσιέ 76 αποτελείται από ένα λαμπρό, ελαφρά ελλειπτικό δακτυλίδι, που φαίνεται από το πλάι και φαίνεται να επεκτείνεται με 42 χιλιόμετρα το δευτερόλεπτο, και από τα «φτερά», δηλαδή αέρια με χαμηλότερη επιφανειακή φωτεινότητα. Τέλος, βρίσκεται μία αχνή άλως με διάμετρο περίπου 290’’. Μάλλον αποτελεί υλικό που απομακρύνθηκε με τη μορφή αστρικού ανέμου όταν το κεντρικό άστρο βρισκόταν στη φάση του ερυθρού γίγαντα.

Η δομή του Μ76 ταξινομείται ως διπολικό πλανητικό νεφέλωμα (BPNe).

Ανάλογα με την απόστασή του το μήκος του κεντρικού δακτυλιδιού κυμαίνεται από 0,7 έτη φωτός μέχρι 6,5 έτη φωτός με την απόσταση γύρω στα 2.500 έτη φωτός φτάνει τα 1,2 έτη φωτός, ενώ τα «φτερά» έχουν διάμετρο περίπου 2,3 έτη φωτός.

Το Μεσιέ 76 έχει οπτικό φαινόμενο μέγεθος +10,1 και το κεντρικό άστρο ή πυρήνας πλανητικού νεφελώματος (PNN) έχει φαινόμενο μέγεθος +15,9. Το άστρο έχει θερμοκρασία περίπου 70.000 βαθμούς Κελσίου.

## Δείτε επίσης
* Νεφέλωμα του Αλτήρα

## Παραπομπές


## Εξωτερικοί σύνδεσμοι

* The Little Dumbbell Nebula @ SEDS Messier pages
* NightSkyInfo.com - M76, the Little Dumbbell Nebula
* Little Dumbbell Nebula (M76, NGC 650 and 651)
* The little Dumbbell Nebula - Image of M 76 taken in an amateur-observatory with a semiprofessional optics]

Κατηγορία:Πλανητικά νεφελώματα
76
0650-1
Κατηγορία:Περσεύς (αστερισμός)
BMW M GmbH

Η **BMW M** (πλήρες όνομα: **BMW M GmbH**, παλαιότερα **BMW Motosport GmbH**) είναι θυγατρική εταιρεία της γερμανικής αυτοκινητοβιομηχανίας BMW. Έδρα της εταιρείας είναι το Μόναχο. Ιδρύθηκε τον Μάιο του 1972, με σκοπό την οργάνωση των αγωνιστικών δραστηριοτήτων της BMW, ενώ αργότερα άρχισε να προσφέρει στην αγορά βελτιωμένες εκδόσεις των αυτοκινήτων παραγωγής της εταιρείας. Ακόμη παράγει και διαθέτει στην αγορά πακέτα μηχανικής και εξωτερικής αναβάθμισης για τα μοντέλα της BMW.

## Σημερινά μοντέλα M
BMW M2 F87 

BMW M3 F80

BMW M4 F82

BMW M5 F10

BMW M6 F13 (GRAND COUPE OR CABRIO OR 3DOORS)

BMW M760LI

BMW X5M F85

BMW X6M F86

## Παλαιότερα μοντέλα M
thumb|250px|Η BMW M1, το πρώτο μοντέλο που εξελίχθηκε από την BMW M GmbH.

* M1 - E26 Supercar Coupe - δεν σχετίζεται με το σημερινό E81/E82/E87/E88 (Σειρά 1) 
* M3 - E30 Coupe/Cabriolet, E36 Coupe/Sedan/Cabriolet, E46 Coupe/Cabriolet 
* M5 - E28 Sedan, E34 Sedan/Touring, E39 Sedan, E60 Sedan, E61 Touring
* M635CSi/M6 - E24 Coupe, E63 Coupe, E64 Cabriolet
* M Coupe - E36/8 and E86 Coupe 
* M Roadster - E36/7 and E85 Roadster 
 
Τα M Roadster και M Coupe βασίστηκαν στα μοντέλα BMW Z3/Z4, αλλά δεν φέρουν αριθμό, παρά μόνο το γράμμα Μ.

## Εξωτερικοί σύνδεσμοι

* BMW M: Home of high performance cars 
* BMW Motorsport (competition) website

Κατηγορία:Γερμανικές αυτοκινητοβιομηχανίες
Τριχλωριούχο ρουθήνιο

right|thumb|200px|Κρυσταλλικό πλέγμα RuCI<sub>3</sub>
Το **Τριχλωριούχο Ρουθήνιο** είναι άλας με χημικό τύπο RuCI3. Το όνομα αυτό συνήθως αναφέρεται στο ένυδρο άλας RuCI3. H2O. Τόσο το άνυδρο, όσο και το ένυδρο αυτό άλας είναι ένα μαύρο ή σκούρο καφέ στερεό που τήκεται στους 500 βαθμούς Κελσίου και διαλύεται στο νερό.

Κατηγορία:Άλατα
Κατηγορία:Αλογονίδια
Α΄ Επιστολή προς Κορινθίους

Η **Πρώτη** ή **Α' Επιστολή προς Κορινθίους** είναι ένα από τα 27 βιβλία της Καινής Διαθήκης, γραμμένη από τον απόστολο Παύλο. Χρόνος συγγραφής θεωρείται το χρονικό διάστημα μεταξύ του 55 και του 56 μ.Χ.

Στην επιστολή αυτή, ο Παύλος καταπιάνεται με τα προβλήματα που υπήρχαν στην εκκλησία της Κορίνθου. Κάποια από αυτά είναι: διαιρέσεις, εκκλησιαστικοί ηγέτες που λατρεύονται *σαν ήρωες*, ανηθικότητα, νομικές διαμάχες, προβλήματα μέσα στο γάμο, αμφίβολες πρακτικές και υπερβολές στην χαρισματική ζωή της εκκλησίας. Εκτός από αυτά όμως, στην επιστολή υπάρχει ο λεγόμενος *[[Ο ύμνος της αγάπης|ύμνος της αγάπης]]* (κεφ. 13), σημαντική διδασκαλία για την ανάσταση του Ιησού Χριστού (κεφ. 15), ρύθμιση ζητημάτων σχετικά με την Θεία Ευχαριστία (κεφ. 11) και παροτρύνσεις για οικονομική συνεισφορά (κεφ. 16). Επίσης, στην πρώτη επιστολή προς τους Κορινθίους, βρίσκονται μερικές από τις πιο γνωστές φράσεις της Αγίας Γραφής: *για τους πάντες, έγινα τα πάντα* (9:22), * αν δεν έχω αγάπη, είμαι ένα τίποτα* (13:2), *τώρα βλέπομεν διά κατόπτρου αινιγματωδώς* (13:12), *ότε ήμην νήπιος, ως νήπιος ελάλουν, ως νήπιος εφρόνουν, ως νήπιος εσυλλογιζόμην* (13:11).

## Διάγραμμα περιεχομένου
* Εισαγωγή. (1:1-9)
* Προβλήματα στη ζωή της εκκλησίας. (1:10-6:20)
* Απαντήσεις του Παύλου σε ερωτήματα της εκκλησίας. (1-14)
* Η απάντηση του Παύλου στους αρνητές της Ανάστασης. (15)
* Τελικές συμβουλές του Παύλου. (16)

## Δείτε επίσης
*Ο ύμνος της αγάπης
*Επιστολές του Παύλου

## Υποσημειώσεις


## Εξωτερικοί σύνδεσμοι

* ebible.gr: το αρχαίο κείμενο του βιβλίου στην κριτική έκδοση των Νέστλε-Άλαντ
* gospel.gr : το βιβλίο στην Νεοελληνική Μετάφραση και στην Μεταφορά στη Νεοελληνική

Κατηγορία:Βιβλία της Καινής Διαθήκης
Κορινθίους Α
Β΄ Επιστολή προς Κορινθίους

Η **Δεύτερη** ή **Β' Επιστολή προς Κορινθίους** είναι ένα από τα 27 βιβλία της Καινής Διαθήκης, γραμμένη από τον απόστολο Παύλο. Χρόνος συγγραφής θεωρείται το χρονικό διάστημα μεταξύ 55 και 57 μ.Χ.

Ο Παύλος στέλνει την δεύτερη επιστολή, καθώς πηγαίνει από την Έφεσο στην Κόρινθο.

## Γενικές Πληροφορίες
Μετά τη συγγραφή της Α' προς Κορινθίους, έφτασαν στην εκκλησία της Κορίνθου ιουδαΐζοντες χριστιανοί ιεραπόστολοι και με το κήρυγμά τους υπονόμευαν την αποστολική αυθεντία του Παύλου, διδάσκοντας παράλληλα προς τη νέα πίστη και την τήρηση του Μωσαϊκού Νόμου. Ο Παύλος πληροφορείται για τα γεγονότα καθώς βρίσκεται στην Έφεσο στο τέλος της τριετούς ιεραποστολικής του δραστηριότητας εκεί και επειδή δεν δέχεται τη σχετικοποίηση ή νόθευση του χριστιανικού ευαγγελίου που κήρυξε, πορεύεται πάλι προς την Κόρινθο. Καθ’ οδόν προς την πόλη αυτή, κάπου από τη Μακεδονία, κατά τα έτη 55-57μ.Χ. γράφει τη Β’ προς Κορινθίους.

Στη Β’ προς Κορινθίους επιστολή δεν βρίσκουμε κανένα υπαινιγμό για τα θέματα που απασχόλησαν τον απόστολο στην Α’ επιστολή. Στη Β’ επιστολή κυριαρχεί άλλη ατμόσφαιρα και το ύφος της είναι πιο συναισθηματικό. Ο απόστολος εκδηλώνει τον πλούτο της καρδίας του προς τα πνευματικά του παιδιά, τα οποία «στη σωτηρία οικονομία του Ιησού Χριστού, σαν πατέρας τους γέννησε με το κήρυγμα του ευαγγελίου» και εκθέτει τις υπέρ του Χριστού κακοπάθειές του καθώς και την «ὑπερβολὴν τῶν ἀποκαλύψεων» που δέχθηκε. Όλα αυτά αναγκάζεται να τα γράψει εξαιτίας των κατήγορών του, των ιουδαΐζοντων χριστιανών, οι οποίοι αφού τάραξαν τις εκκλησίες της Γαλατίας, ήρθαν και στην Κόρινθο για να κλονίσουν την εμπιστοσύνη των χριστιανών ως προς το κύρος του αποστολικού αξιώματος του Παύλου. Η Β΄ προς Κορινθίους χάρη τις κατηγορίες που αντιμετωπίζει ο Παύλος, ανήκει μαζί με την προς Φιλήμονα στις πιο προσωπικές και συναισθηματικές επιστολές του.

## Διάγραμμα περιεχομένου
* Παρουσίαση της διακονίας του Παύλου. (1-7)
* Παραίνεση για οικονομική βοήθεια προς τους χριστιανούς της Ιερουσαλήμ. (8-9)
* Τεκμηρίωση της αποστολικότητας του Παύλου. (10-13,10)
* Τελικές προτροπές. (13,11-13)

## Δείτε επίσης
* Επιστολές του Παύλου
* Α' Επιστολή προς Κορινθίους

## Υποσημειώσεις


## Εξωτερικοί σύνδεσμοι

* newlife4you.gr : το αρχαίο κείμενο του βιβλίου στην κριτική έκδοση των Νέστλε-Άλαντ
* gospel.gr : το βιβλίο στην Νεοελληνική Μετάφραση και στην Μεταφορά στη Νεοελληνική

Κατηγορία:Βιβλία της Καινής Διαθήκης
Κορινθίους Β
Θεόδωρος Αφεντούλης

Ο **Θεόδωρος Αφεντούλης** (1824 - 1893) ήταν Έλληνας καθηγητής πανεπιστημίου του 19ου αιώνα και πληρεξούσιος στη Β΄ Εθνική Συνέλευση του 1862.
## Βιογραφικά στοιχεία
Γεννήθηκε στην Ζαγορά Πηλίου στις 13 Αυγούστου 1824. Σπούδασε ιατρική αρχικά στη Σμύρνη και στη συνέχεια στο Πανεπιστήμιο Αθηνών, τότε Οθωναίο από όπου έλαβε διδακτορικό δίπλωμα, και ακολούθως στο Πανεπιστήμιο της Βιέννης και το Πανεπιστήμιο του Μονάχου για ευρύτερες σπουδές, όπου και πάλι απέκτησε διδακτορικό δίπλωμα. Στη συνέχεια σπούδασε σε Παρίσι, όπου εργάστηκε και σε νοσοκομείο, και Βουδαπέστη και το 1849 επέστρεψε στην Αθήνα όπου και αναγορεύτηκε υφηγητής, και το 1852 καθηγητής της παθολογικής ανατομικής στο Πανεπιστήμιο Αθηνών. Διακρίθηκε για την σπάνια εγκυκλοπαιδική γνώση του σε πολλούς κλάδους της επιστήμης. Διέπρεψε και ως καθηγητής της φαρμακολογίας διδάσκοντας επί σαράντα χρόνια, καθώς και Βοτανολογία. Μεταξύ 1887 και 1888 διετέλεσε πρύτανης του Πανεπιστημίου. Έγραψε και δημοσίευσε πολλά περισπούδαστα ιατρικά συγγράμματα, αλλά και λογογραφικά κείμενα και ποιήματα. Μετάφρασε ακόμα και σημαντικούς ξένους συγγραφείς. Διετέλεσε επί σειρά ετών διευθυντής του Τζαννείου Νοσοκομείου του Πειραιά, ενώ επίσης άσκησε το ιατρικό επάγγελμα. Μια από τις φράσεις του που έμεινε στην ιστορία της ιατρικής είναι η εξής: «Ουδείς ιατρός αφιλοσόφητος». 

Πολέμησε στις Επαναστάσεις της Θεσσαλίας το 1845 και το 1878, και της Κρήτης το 1866 και το 1878. 

Στην πολιτική αναμείχθηκε το 1862-3 όταν εξελέγη βουλευτής (πληρεξούσιος) Θεσσαλίας στην Εθνική συνέλευση, της οποίας διετέλεσε αντιπρόεδρος το 1863, επιδεικνύοντας εθνική και κοινωνική δράση ασυνήθη. Τιμήθηκε με παράσημα από τον βασιλέα Όθωνα, τον Γεώργιο τον Α΄ καθώς και με πολλές ξένες διακρίσεις.

Απεβίωσε στον Πειραιά στις 8 Απριλίου 1893. Ο Δήμος του Πειραιά τιμώντας τον, έδωσε το όνομά του σε μία από τις ακτές της πόλης και ανήγειρε μαρμάρινη προτομή του σε κεντρικό σημείο στον λιμένα Ζέας, (πρώην Πασαλιμάνι).

## Παραπομπές


## Πηγές
* *Νεώτερον Εγκυκλοπαιδικόν Λεξικόν Ηλίου*, τομ. 3ος, σελ. 993.
* Θεόδωρος Αφεντούλης - βιογραφικά στοιχεία από το Ινστιτούτο Νεοελληνικών Ερευνών
* 
* 

Κατηγορία:Έλληνες πληρεξούσιοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Κατηγορία:Έλληνες ελευθεροτέκτονες
Τρίτος Κατάλογος ραδιοπηγών του Κέιμπριτζ

Ο **Τρίτος Κατάλογος Ραδιοπηγών του Κέιμπριτζ ** ή **3C** (Third Cambridge Catalogue of Radio Sources) είναι ένας αστρονομικός κατάλογος ουράνιων ραδιοπηγών, ανιχνευμένων αρχικά στα 159 MHz, και έπειτα στα 178 MHz. Δημοσιεύτηκε το 1959 από τα μέλη της Ομάδας Αστροφυσικής του Κείβεντις στο πανεπιστήμιο του Κέιμπριτζ. Οι αναφορές στα αντικείμενα αυτού του καταλόγου στην επιστημονική βιβλιογραφία έχουν το πρόθεμα **3C** που ακολουθείται από τον αριθμό εισόδου του αντικειμένου με ένα κενό, π.χ. 3C 273. Ο κατάλογος παράχθηκε χρησιμοποιώντας το συμβολόμετρο του Κέιμπριτζ στη δυτική πλευρά του Κέιμπριτζ. (Το συμβολόμετρο είχε ξαναχρησιμοποιηθεί για να συνταχθεί ο Δεύτερος Κατάλογος Ραδιοπηγών του Κέιμπριτζ, ο οποίος δημοσιεύτηκε το 1955.)

Αυτός ο κατάλογος μετέπειτα αναθεωρήθηκε από τον Μπένετ το 1962 χρησιμοποιώντας παρατηρήσεις στα 178 MHz, και για πολλά χρόνια ο '3CR' θεωρούταν ως ο απόλυτος κατάλογος των λαμπρότερων ραδιοπηγών στο Βόρειο Ημισφαίριο. Η αναθεώρηση είχε ως αποτέλεσμα ένας αριθμός ραδιοπηγών να αποκλειστούν από τον κατάλογο (επειδή ήταν κάτω από το όριο ροής των 9 Jy ή ως now-resolved blends κοντινών πηγών) και άλλες να προστεθούν. Για να αποφύγει την επαναρίθμηση των υπαρχόντων πηγών (οι οποίες ήταν καταταγμένες με βάση την ορθή αναφορά τους) οι καινούργιες πηγές προστέθηκαν χρησιμοποιώντας μία δεκαδική προέκταση. Π.χ. το 3C 323.1 ακολουθεί το 3C 323 στην ορθή αναφορά και προηγείται του 3C 324.

Μία περαιτέρω αναθεώρηση από τους Laing, Julia Riley και Malcolm Longair το 1983, αποκαλούμενη 3CRR ή 3CR², περιλαμβάνει γαλαξίες οι οποίοι δεν είχαν ανιχνευτεί στον αρχικό κατάλογο εξαιτίας προβλημάτων στις αρχικές παρατηρήσεις, αλλά παρ'όλα αυτά ικανοποιούν τα όρια απόκλισης και ροής. Αυτός ο νέος κατάλογος, που περιλαμβάνει όλες τις εξωγαλαξιακές ραδιοπηγές και πυκνότητα ροής > 10.9 Jy (στην κλίμακα του Baars et al.), απόκλιση μεγαλύτερη από 10 μοίρες, και γαλαξιακή απόκλιση μεγαλύτερη από 10 μοίρες ή μικρότερη από -10 μοίρες, είναι επισήμως ένα ολοκληρωμένο δείγμα ραδιογαλαξιών και ραδιοϊσχυρών κβάζαρ. Αποκλείει ένα αριθμό πολύ γνωστών 3C/3CR, όπως τα κατάλοιπα υπερκαινοφανών από τον 3C, αλλά και κάποιους πολύ γνωστούς ραδιογαλαξίες οι οποίοι δεν τηρούσαν τα κριτήρια της απόκλισης ή πυκνότητας ροής. Αντικείμενα τα οποία ανακαλύφθηκαν ότι αποτελούνται από πολλαπλά συστατικά που σχετίζονται με διαφορετικά αντικείμενα τους δόθηκε μία αλφαβητική κατάληξη (Α, Β...) για να γίνει σαφές πιο συστατικό ήταν μέρος του δείγματος: π.χ. ο ραδιογαλαξίας 3C 66B είναι μέρος του δείγματος, αλλά το αντικείμενο BL Lac 3C 66A δεν είναι.

## Εξωτερικοί σύνδεσμοι
*3C and 3CR catalogues, η επίσημη ιστοσελίδα
*The Revised 3C Catalogue of Radio Sources στο internet.
*Ο κατάλογος 3CRR στο διαδίκτυο.

## Παραπομπές
*Edge, D. O., Shakeshaft, J. R., McAdam, W. B., |Baldwin, J. E., & Archer, S. 1959, Mem. R. Astron. Soc., 68, 37, 'A survey of radio sources at a frequency of 159 Mc/s'
*Bennett A. S., 1962, MNRAS, 125, 75-86
*Laing R.A., Riley J.M., Longair M.S., 1983, MNRAS, 204, 151

3C
Κατηγορία:Ραδιοαστρονομία
Πρώτη κατηγορία ποδοσφαίρου Τουρκίας

Η **Πρώτη Κατηγορία Τουρκίας** (τουρκικά: *TFF 1. Lig*, γνωστή ως *PTT 1. Lig* για εμπορικούς λόγους) ιδρύθηκε το 2000, έπειτα από το διαχωρισμό της από την Δεύτερη Κατηγορία Τουρκίας (TFF 2. Lig), λόγω αναδιοργάνωσης της Δεύτερης Κατηγορίας. Το πρωτάθλημα ξεκίνησε την περίοδο 2001-2002 με την ονομασία *Δεύτερη Ένωση Τουρκίας Κατηγορία Α* με 20 ομάδες. Ο αριθμός των ομάδων μειώθηκε σε 18 το 2002. Το πρωτάθλημα πήρε τη σημερινή του ονομασία την περίοδο 2007-2008.

## Δομή
Η 1. Λιγκ αποτελείται από 18 ομάδες. Οι τρεις ομάδες που θα τερματίσουν στις πρώτες θέσεις κερδίζουν απευθείας την άνοδο στη Σούπερ Λιγκ, ενώ οι άλλες τρεις ομάδες που βρίσκονται στις τελευταίες θέσεις υποβιβάζονται στην 2. Λιγκ.

## Οι ομάδες της 1. Λιγκ (2010-2011)
* Μπόλουσπορ
* Αντάνασπορ
* Καρσίγιακα
* Ρίζεσπορ
* Ντιγιαπμπάκισπορ
* Ανκάρασπορ
* Γκανκγκόρεν
* Μπελεντίγιεσπορ
* Σάμσουνσπόρ
* Γκιρεσούνσπορ
* Καρτάλασπορ
* Λινίτισπορ
* Γκαζιντεπσπόρ
* Ερκιγιέσπορ
* Ντενίζλισπορ
* Αλτάι

## Σημείωση
thumb|130px|Παλαιότερο λογότυπο του πρωταθλήματος

Η 1. Λιγκ δεν είναι η πρώτη κατηγορία. Είναι η δεύτερη. Αυτό ισχύει από το 2001 καθώς η Super Lig έγινε η Πρώτη Κατηγορία.

Κατηγορία:Ποδοσφαιρικές διοργανώσεις Τουρκίας
Ιωάννης Γεωργαντόπουλος

Ο **Ιωάννης Γεωργαντόπουλος** (; - 1889) ήταν Έλληνας νομικός και δημοσιογράφος του 19ου αιώνα.
## Βιογραφικά στοιχεία
Γεννήθηκε στη Σύρο, όπου και πήγε σχολείο. Μετά από το γυμνάσιο ήρθε στην Αθήνα και γράφτηκε από τους πρώτους στο Πανεπιστήμιο. Αποφοίτησε νεότατος με πτυχίο διδακτορικής των νομικών το 1853. Αποδήμησε και εγκαταστάθηκε στην Κωνσταντινούπολη, όπου εργάστηκε ως δικηγόρος και δημοσιογράφος, ενώ συμμετείχε για πολύ χρόνο στη σύνταξη της «Βυζαντίδος». 

Γρήγορα αναδείχτηκε άριστος δικηγόρος και πολίτης και απόκτησε πολύ καλή φήμη στην κοινωνία της Κωνσταντινούπολης. 

Τιμήθηκε από την Ελληνική κυβέρνηση με τον χρυσό Σταυρό των ιπποτών του βασιλικού τάγματος του Σωτήρα.

Απεβίωσε στην Κωνσταντινούπολη το 1889, όταν κατά τη διάρκεια πανηγυρικού λόγου που ξεφώνιζε σε εορταστική τελετή έχασε τις αισθήσεις του από κεραυνοβόλο αποπληξία.

## Πηγές
* Ιωάννης Γεωργαντόπουλος - βιογραφικά στοιχεία από το Ινστιτούτο Νεοελληνικών Ερευνών
* 

Κατηγορία:Έλληνες δημοσιογράφοι του 19ου αιώνα
Υδροξείδιο του καλίου

Το **υδροξείδιο του καλίου**, ή καυστική ποτάσα είναι μια ισχυρή βάση με χημικό τύπο KOH. Σχηματίζει λευκούς κρυστάλλους με πυκνότητα 2,12g/cm3. Τήκεται στους 380&nbsp;°C. Διαλύεται στο νερό πολύ εύκολα (97g σε 100ml νερού στους 0&nbsp;°C και 112g σε 100ml νερό στους 20&nbsp;°C) ελευθερώνοντας σημαντικό ποσό θερμότητας. Το υδροξείδιο του καλίου παράγεται στο εμπόριο σε μορφή θολής στερεής μάζας, που περιέχει 90 με 92% KOH (και αντιπροσωπεύει μίγμα KOH + KOH. H2O). Στον αέρα το υδροξείδιο του καλίου απορροφά νερό και διοξείδιο του άνθρακα και διαλύεται βαθμιαία μετατρεπόμενο σε ανθρακικό κάλιο. Το υδροξείδιο του καλίου έχει καταστρεπτική επίδραση στο δέρμα, το χαρτί, μετάξι και σε άλλα οργανικά υλικά. Προκαλεί σοβαρά εγκαύματα στο ανθρώπινο δέρμα και είναι ιδιαίτερα επικίνδυνο στα μάτια. Κατά την εργασία με αυτό πρέπει να φοριούνται ειδικά γυαλιά και λαστιχένια γάντια. Παράγεται με ηλεκτρόλυση διαλυμάτων χλωριούχου καλίου. Χρησιμοποιείται στην παραγωγή υγρών σαπουνιών, σαν πρώτη ύλη, για την παρασκευή αλάτων καλίου, στους αλκαλικούς συσσωρευτές και σαν εργαστηριακό αντιδραστήριο.

## Δομή και ιδιότητες
Υδροξείδιο του καλίου μπορεί να βρεθεί σε καθαρή μορφή με την αντίδραση με ακάθαρτο υδροξείδιο του νατρίου. Πωλείται σε αεροστεγή δοχεία συνήθως με μορφή λευκών μικρών χαντρών, οι οποίες αν έρθουν σε επαφή με τον αέρα γίνονται κολλώδεις επειδή απορροφούν υγρασία. Κατά συνέπεια, το υδροξείδιο του καλίου περιέχει συνήθως ποικίλες ποσότητες νερού (καθώς και τα ανθρακικά). Τα συμπυκνωμένα υδατικά διαλύματα ονομάζονται μερικές φορές αλισίβες καλίου. Ακόμη και σε υψηλές θερμοκρασίες, το στερεό αυτό υδροξείδιο δεν αφυδατώνεται εύκολα.

## Πηγές
Υδροξείδιο καλίου 

Κατηγορία:Ανόργανες βάσεις
Κατηγορία:Ενώσεις καλίου
Κατηγορία:Υδροξείδια
Ευθύμιος Χατζηπέτρος

Ο **Ευθύμιος Χατζηπέτρος** (16 Ιανουαρίου 1833 - 1890) ήταν Έλληνας στρατιωτικός του 19ου αιώνα.

## Βιογραφικά στοιχεία
Γεννήθηκε στο Ναύπλιο στις 16 Ιανουαρίου 1833. Η καταγωγή του ήταν από την ιστορική Οικογένεια Χατζηπέτρου του Ασπροπόταμου. Ο πατέρας του Χριστόδουλος ήταν διοικητής του τάγματος στο Ναύπλιο όταν ήρθε ο Όθωνας. Η μητέρα του ήταν το γένος Στουρνάρα.

Μετά το σχολείο κατατάχτηκε στην Σχολή Ευελπίδων από την οποία αποφοίτησε το 1853 με βαθμό ανθυπασπιστού του πυροβολικού και κατατάχτηκε στο στρατό. Πήρε προαγωγή σε βαθμό ανθυπολοχαγού και πήγε στη Γαλλία για να τελειοποιήσει τις σπουδές του. 

Επέστρεψε στην Αθήνα και με βαθμό υπολοχαγού διορίστηκε διαγγελέας στο παλάτι του Όθωνα. Ο πατέρας του ταυτόχρονα υπηρετούσε με βαθμό στρατηγού ως υπασπιστής του Όθωνα. Μετά από την έξωση, ο Χατζηπέτρος μαζί με τον πατέρα του και τον άλλο διαγγελέα, Δράκο συνόδευσαν τον Όθωνα στη Βαυαρία. 

Επανήλθε στην Ελλάδα και συνέχισε την υπηρεσία του στο στρατό. Το 1878 έχοντας πλέον βαθμό ταγματάρχη διορίστηκε υπασπιστής του Γεωργίου Α'. Εκπλήρωσε επίσης χρέη αυλάρχη.

Απεβίωσε στην Αθήνα το 1890. Παιδιά του ήταν οι Κωνσταντίνος και Χρήστος Χατζηπέτρος.

## Πηγές
* Ευθύμιος Χατζηπέτρος - βιογραφικά στοιχεία από το Ινστιτούτο Νεοελληνικών Ερευνών
* 

Κατηγορία:Έλληνες αξιωματικοί του πυροβολικού
Θηριόπετρα Πέλλας

Η **Θηριόπετρα** (πρώην *Τρέστενικ*) είναι χωριό του δήμου Αλμωπίας στον νομό Πέλλας της περιφέρειας Κεντρικής Μακεδονίας. Βρίσκεται 16 χιλιόμετρα βόρεια της Αριδαίας σε υψόμετρο 285 μέτρων. 
## Γεωγραφικά στοιχεία
Η κύρια ασχολία των κατοίκων είναι η γεωργία και η κτηνοτροφία. Το περιβάλλον κλίμα είναι ξηρό και ο οικισμός είναι κτισμένος στους πρόποδες του Πίνοβου, που ανήκει στην οροσειρά του Βόρρα. Η εντόπια παραγωγή επικεντρώνεται κυρίως στα σιτηρά, το καλαμπόκι, τα καρποφόρα δέντρα, και τα λαχανικά. Με την τοπική πιπεριά παρασκευάζεται με τοπική συνταγή η «πιπεροσάλτσα», είδος πάπρικας. Στον ορεινό όγκο του Πίνοβου εκτρέφονται βοοειδή. 
## Γενικά και ιστορικά στοιχεία
Το χωριό ονομαζόταν κατά το παρελθόν Τρέστενικ και γύρω στο 1900 κατοικείτο κυρίως από μουσουλμάνους και Βλάχους. Αργότερα, σύμφωνα με την ελληνική απογραφή του 1920 ήταν ένα αποκλειστικά μουσουλμανικό χωριό. Με βάση τη συμφωνία ανταλλαγής πληθυσμών μεταξύ Ελλάδας και Τουρκίας του 1923, οι κάτοικοί του αποχώρησαν και στη θέση τους εγκαταστάθηκαν Έλληνες πρόσφυγες προερχόμενοι κυρίως από οικισμούς της περιφέρειας Καισαρείας (όπως το Τσουχούρ, το Τασλήκ και το Ρουμ Καβάκ) της Καππαδοκίας, από το Γιενίκιοϊ της Κωνσταντινούπολης, τη Μάδυτο της Ανατολικής Θράκης και τον Πόντο, καθώς και μεμονωμένα άτομα αρμενικής καταγωγής.

Το τοπωνύμιο Θηριόπετρα φέρεται πως δόθηκε από τον μακεδονομάχο παπα-Νίκανδρο (Παπαϊωάννου) όταν επισκέφτηκε τον οικισμό χωριό και βγαίνοντας από το τζαμί που λειτουργούσε πλέον ως χριστιανικός ναός, αντίκρισε στη σημερινή πλατεία, μια πολύ μεγάλη πέτρα.

Σήμερα αριθμεί 334 μόνιμους κατοίκους. Βάσει της απογραφής του 2001 καταγράφηκαν 401 κάτοικοι.
Το χωριό διατηρεί διθέσιο δημοτικό σχολείο με 22 μαθητές και νηπιαγωγείο με 10 νήπια.
Στο χωριό δραστηριοποιείται λαογραφικός σύλλογος με την επωνυμία «ο Μέγας Βασίλειος», με λαογραφική και πολιτιστική δραστηριότητα.

## Αξιοθέατα
*Στη Θηριόπετρα επισκέψιμη είναι η σπηλιά του Αι Γιάννη με μικρό ναό και αγίασμα στο εσωτερικό της. 
*Μία τοξωτή σήραγγα στην τοποθεσία Καϊνάκι χτισμένη από το 1850.
*Το παρεκκλήσι του Αγίου Παϊσίου στο πάρκο «Αλώνια» στο πάνω μέρος του χωριού.
*Ο φωτιζόμενος Σταυρός 7 μέτρων ύψος στην πλαγιά του βουνού.
*Ο μεγάλος βράχος με την αγιογραφία του Χριστού.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας
Τσαρλς Χαρντ Τάουνς

Ο **Τσαρλς Χαρντ Τάουνς** (*Charles Hard Townes*, 28 Ιουλίου 1915 - 27 Ιανουαρίου 2015) ήταν Αμερικανός φυσικός ο οποίος βραβεύτηκε το 1964 το με το βραβείο Νόμπελ Φυσικής. Βραβεύτηκε μαζί με τους Σοβιετικούς Νικολάι Μπασόφ και Αλεξάντερ Πρόχοροφ για τη θεμελιώδη εργασία τους στον τομέα της κβαντικής ηλεκτρονικής, η οποία οδήγησε στην κατασκευή ταλαντωτών και ενισχυτών βασισμένων στην αρχή Μέιζερ-λέιζερ.

Πέθανε στις 27 Ιανουαρίου 2015 στο Όουκλαντ της Καλιφόρνιας σε ηλικία 99 ετών.
## Παραπομπές


Κατηγορία:Αμερικανοί φυσικοί
Κατηγορία:Βραβευμένοι με Νόμπελ Φυσικής
Χριστόδουλος Χατζηπέτρος

Ο **Χριστόδουλος Χατζηπέτρος** (Νεραϊδοχώρι Τρικάλων, 10 Μαΐου 1799 - Αθήνα, 29 Οκτωβρίου 1869) ήταν Έλληνας αγωνιστής του 1821.

## Βιογραφικά στοιχεία
Γεννήθηκε στο Βετερνίκο (Νεραϊδοχώρι) Πύλης του Νομού Τρικάλων το 1799. Η καταγωγή του ήταν από την ιστορική οικογένεια Χατζηπέτρου του Ασπροπόταμου. Αναφέρεται ότι η οικογένειά του ανήκε σε δίγλωσσο πληθυσμό που εκτός από την Ελληνική μιλούσαν και την Βλαχική.. Πατέρας του ήταν ο βαθύπλουτος Γεώργιος Χατζηπέτρος. Τον έστειλε στις Σέρρες για να μάθει γράμματα αλλά αυτός διέκοψε τα μαθήματα και πήγε στην Βιέννη. Εκεί συνάντησε τον Ναπολέοντα στον οποίο με συγκίνηση του περιέγραψε τα δεινοπαθήματα που υπέφερε η πατρίδα του και του ζήτησε τη βοήθεια των δυνάμεών του.

Ο Χριστόδουλος παρέμεινε στη Βιέννη μέχρι το 1813, και μετά επέστρεψε στην πατρίδα του. Το 1817 διορίστηκε από τον Αλή πασά ως γραμματέας. Στην Φιλική Εταιρεία μυήθηκε δύο χρόνια αργότερα. Από εκείνη την στιγμή, η μόνη του μέριμνα ήταν η απελευθέρωση της πατρίδας του.

Με την έναρξη της επανάστασης άρπαξε και αυτός τα όπλα, και με μεγάλο ενθουσιασμό σχημάτισε δικό του σώμα και πήρε μέρος σε μάχες από άκρη σε άκρη αναζητώντας τους κινδύνους, τις μάχες και τον θάνατο. Διέπρεψε για την ανδρεία του. Το Ασπροπόταμο, η Καλαμπάκα, το Νεόκαστρο, το Μεσολόγγι, είναι ένδοξοι μάρτυρες του ηρωισμού του.

Κατά την έξοδο της φρουράς, βγήκε και αυτός από το Μεσολόγγι επικεφαλής τετρακοσίων, με το ξίφος στο χέρι και πέρασε μέσα από τους Τούρκους πολεμώντας και βγήκε σώος και αβλαβής.

Λίγο ύστερα έκανε εκστρατεία στην Αττική και πήρε μέρος σε όλες τις εκεί μάχες. Ανδραγάθησε στην Αράχωβα. Στην φοβερή πανωλεθρία του Φαλήρου σώθηκε ως εκ θαύματος. Και πάλι έτρεξε αναζητώντας νέους θριάμβους, στη Ναύπακτο, στις Θήβες, και στη Μάχη της Πέτρας.

Μετά την επανάσταση υπηρέτησε επί Καποδίστρια και επί Όθωνα με βαθμό στρατηγού, και ως υπασπιστής του βασιλιά.

Το 1854 ο Όθων του ανέθεσε την αρχηγία της εκστρατείας κατά τη Θεσσαλία. Η εκστρατεία εκείνη, αν και άθλια προετοιμασμένο και τελικά αποτυχημένο κίνημα, απέδειξε ότι ο Χατζηπέτρος ακόμα ήξερε να πολεμάει. Στη μάχη του Λουτρού, στην πεδιάδα της Καρδίτσας και κοντά στα Μεγάλα Καλύβια αντιτάχτηκε κατά δεκαπλασίων εχθρών, αλλά ουδέποτε υποχώρησε, ούτε και λιποψύχησε. Στην Καλαμπάκα δε, χίλιοι άνδρες περίπου, υπό τις διαταγές του Χατζηπέτρου και του Λεωτσάκου πήραν δάφνες αμάραντες. Στις 9 Μαρτίου, απ' το  πρωί αντιτέθηκαν δώδεκα χιλιάδων Τούρκων. Μετά τη δύση του ήλιου, όρμησαν ακράτητοι με τα σπαθιά στο χέρι και έτρεψαν τον εχθρό σε άτακτη φυγή.

Μετά από την έξωση συνόδευσε τον Όθωνα στη Βαυαρία, επέστρεψε όμως στην Ελλάδα. Ο Βασιλιάς Γεώργιος τον διόρισε και πάλι επίτιμο υπασπιστή του.

Πέθανε από αποπληξία στην Αθήνα στις 29 Οκτωβρίου 1869. Γιος του ήταν ο Ευθύμιος Χατζηπέτρος.

## Δείτε επίσης
* Τζέην Ελίζαμπεθ Ντίγκμπυ

## Παραπομπές


## Πηγές
* 
* 
* 
* 
* Χριστόδουλος Χατζηπέτρος - βιογραφικά στοιχεία από το Ινστιτούτο Νεοελληνικών Ερευνών

## Εξωτερικοί σύνδεσμοι
* 

Κατηγορία:Αγωνιστές του 1821
Δημήτριος Γουδής

::*Για τον εκπαιδευτικό και συγγραφέα, δείτε [[Δημήτριος Ν. Γουδής]]*.

Ο **Δημήτριος Γουδής** (περ. 1821 - 1891) ήταν Έλληνας από τις Σπέτσες, επιχειρηματίας, ναυτιλιακός και πολιτικός του 19ου αιώνα που είχε εκλεγεί βουλευτής.

## Βιογραφικά στοιχεία
Η καταγωγή του ήταν από τις Σπέτσες. Αφού τέλειωσε το σχολείο ασχολήθηκε μικρός ακόμα με την ναυτιλία και έγινε πλοίαρχος ενός ιδιόκτητου ιστιοφόρου πλοίου του πατέρα του. Διακρίθηκε από νωρίς για την τόλμη, την ανδρεία και τη σύνεση του. Απόκτησε μικρή αλλά δική του περιουσία και επιδόθηκε στο εμπόριο σιτηρών. Εγκαταστάθηκε για πολλά χρόνια στην Νεάπολη της Ιταλίας. Ίδρυσε εταιρία ατμοπλοΐας. Αγόρασε το ατμόπλοιο «Σπέτσες» και κατασκεύασε τα ατμόπλοια «Ελλάς», «Κρήτη», «Ναύπλιο», «Μίνα» και «Πελοπόννησος». Αν και αρχικά η ακτοπλοΐα της Σύρου ήταν ασυναγώνιστη, ο Γουδής κατόρθωσε γρήγορα να ωφεληθεί και να εξασφαλίσει την εταιρεία του, αναβαθμίζοντας την θαλάσσια συγκοινωνία, το εμπόριο, την βιομηχανία και να ανακουφίσει τον πληθυσμό της χώρας. Το 1889, όντας άρρωστος, παρήγγειλε στον Λάζαρο Σώχο την προτομή του, η οποία αναφέρεται στο δελτίον της Εστίας, 42/21.10.1890 και σε ανέκδοτη επιστολή του Λάζαρου Σώχου της 9/17.6.1894.

Εκλέχθηκε επανειλημμένα βουλευτής (Ελληνικές βουλευτικές εκλογές 1887 και άλλες). Απεβίωσε στις 17 Αυγούστου 1891 από ανίατη αρρώστια σε ηλικία εβδομήντα περίπου χρονών.

Το αρχοντικό του το οποίο πρωτοχτίστηκε μέσα στο διάστημα 1840-70 κοντά στη Ντάπια, τελικά ενσωματώθηκε στο Ξενοδοχείο Ποσειδώνιο όταν αυτό κατασκευάστηκε στο διάστημα 1911-1914 και πλέον αποτελεί το δυτικό του τμήμα (ξεχωρίζει λόγω της ασυμετρίας του).

## Πηγές
* 

Κατηγορία:Έλληνες επιχειρηματίες
Κατηγορία:Έλληνες εφοπλιστές
Κατηγορία:Βουλευτές Σπετσών
Κάισερισπορ

thumb|right|200px|Το σήμα της ομάδας
Η **Κάισερισπορ** είναι αθλητικός σύλλογος της Τουρκίας. Ιδρύθηκε το 1966 και βρίσκεται στην Καισάρεια (τούρκικα: Κάισερι). Από το 1966 μέχρι το 2004, όνομα του συλλόγου ήταν το *Κάισερι Ερσιγιέσπορ*. Η ομάδα έχει το ψευδώνυμο *Το Αστέρι της Ανατολής*.

Την περίοδο 2009-2010 τερμάτισε στην 8η θέση χάνοντας έτσι μια θέση στο Γιουρόπα Λιγκ. Έχει καταφέρει τουλάχιστον 6 συνεχόμενες  φορές να συμμετάσχει στο Γιουρόπα Λιγκ: 2004-2005, 2005-2006, 2006-2007, 2007-2008, 2008-2009.

## Ιστορία
Το 1965, ο Orhan Şefik Apak, τότε πρόεδρος της Τουρκικής Ομοσπονδίας Ποδοσφαίρου, ζήτησε από τις πόλεις της Τουρκίας να συνενώσουν της ερασιτεχνικές τους ομάδες σε έναν ποδοσφαιρικό όμιλο που θα εκπροσωπεί την κοινότητά τους. Οι νέοι σύλλογοι θα αγωνίζονταν στην νεοσυσταθείσα 2.Lig (Δεύτερη Κατηγορία). Μετά από αρκετές συναντήσεις, οι αντιπρόσωποι της πόλης συνένωσαν τις Ερσιγιέσπορ (Erciyesspor), Σανάγισπορ (Sanayispor), και Ορτααναντολούσπορ (Ortaanadoluspor) για να προκύψει η  Κάισερισπορ. Ο όμιλος υπέβαλε τα απαραίτητα έγγραφα και ιδρύθηκε επίσημα ως Κάισερισπορ την 1η Ιουλίου 1966.

## Στάδιο
Το Στάδιο της Κάισερισπορ δεν είναι το επίσημό της καθώς το χρησιμοποιεί η Εθνικής Τουρκίας. Ονομάζεται *Καντίρ Χάς Στάντουμ* και έχει χωρητικότητα 32.649 θέσεων. Το συγκεκριμένο γήπεδο θα φιλοξενήσει τον τελικό του EURO 2016. Άνοιξε τις Πύλες του τον Μάρτιο του 2009 και κόστισε 68.000.000 Τούρκικες Λίρες. Το κανονικό γήπεδο της Κάισερισπορ θα γίνει σε λίγα χρόνια και θα ονομάζεται *Ατατούρκ Σπόρτ Κόμπλεξ*,  33.000 θέσεων. Επίσης θα είναι και γήπεδο της Κάισερι Ερσιγιέσπορ.

## Τίτλοι-Διακρίσεις
* **Τούρκικο Κύπελλο**
* 2008
* **Σούπερ Κάπ**
* 2008 (Βγήκε Δεύτερη, επειδή έχασε στον Τελικό)
* **Κύπελλο Ιντερτότο**
* 2006
* **Τούρκικη Σόυπερ Λίγκα**
* Βγήκε 5η της Περιόδους (2005-2006),(2006-2007),(2007-2008).

## Επίσημη Ιστοσελίδα
* Η Επίσημη Ιστοσελίδα της Κάισερισπορ

Κατηγορία:Αθλητικοί σύλλογοι Τουρκίας
Κατηγορία:Ιδρύσεις αθλητικών συλλόγων το 1966
Κατηγορία:Ποδοσφαιρικές ομάδες Τουρκίας
Κατηγορία:Ιδρύσεις ποδοσφαιρικών ομάδων το 1966
Δείκτης υπεριώδους ακτινοβολίας

Ο **δείκτης UV (Υπεριώδους Ακτινοβολίας)** είναι μια μέτρηση της υπεριώδους ακτινοβολίας του Ήλιου που μπορεί όταν ο δείκτης φτάσει ή ξεπεράσει το 3 να προκαλέσει βλάβες στα μάτια και στο δέρμα. Ο δείκτης αυτός δημιουργήθηκε το 1992 στον Καναδά.

## Πως χρησιμοποιούμε τον δείκτη

Κατηγορία:Ηλεκτρομαγνητικό φάσμα
Σούπερ Καπ Ελλάδας υδατοσφαίρισης ανδρών

Το **Σούπερ Καπ στην υδατοσφαίριση των ανδρών** είναι ένας θεσμός που ξεκίνησε το 1996, ωστόσο διεξήχθη για λίγες μόλις χρονιές, είτε γιατί στις περισσότερες περιόδους που ακολούθησαν μια ομάδα έκανε νταμπλ, είτε γιατί δεν βόλευαν οι ημερομηνίες τις διαγωνιζόμενες ομάδες. (π.χ. Το 1999 ματαιώθηκε λόγω των υποχρεώσεων Ολυμπιακού και Βουλιαγμένης στα Κύπελλα Ευρώπης.) Είναι ο αγώνας που ανοίγει την εκάστοτε αγωνιστική περίοδο και αναμετριούνται ο Πρωταθλητής με τον Κυπελλούχο της προηγούμενης χρονιάς. Είναι χαρακτηριστικό ότι και στους 3 πρώτους τελικούς που διεξήχθησαν επικράτησε ο Κυπελλούχος.

Με απόφαση της ομοσπονδίας ο θεσμός αναβίωσε 20 χρόνια μετά τον τελευταίο τελικό, και στις 10 Οκτωβρίου 2018 αναμετρήθηκαν Ολυμπιακός Πειραιώς και Α.Ν.Ο. Γλυφάδας, με νικητή τον Ολυμπιακό με 11-4.

Ο θεσμός θα συνεχίσει να υφίσταται μετά από απόφαση της Κολυμβητικής Ομοσπονδίας Ελλάδας, ενώ σε περίπτωση που κάποια ομάδα κατακτήσει το νταμπλ, τότε στον αγώνα του Σούπερ Καπ θα αγωνίζεται ο φιναλίστ του Κυπέλλου κάτι που συνέβη το 2018, 2019 και 2020.

Πολυνίκης της διοργάνωσης είναι ο Ολυμπιακός Πειραιώς με 5 κατακτήσεις (και μάλιστα συνεχόμενες). 

## Οι τελικοί

## Σύνολο τίτλων

## Παραπομπές


## Εξωτερικοί σύνδεσμοι - Πηγές
* Κολυμβητική Ομοσπονδία Ελλάδας - Υδατοσφαίριση koe.org.gr
* Η προϊστορία - Οι Τελικοί των Σούπερ Καπ Ανδρών koe.org.gr 

Σουπερ Καπ Ανδρων
Σουπερ Καπ
489 Κοματσίνα

Η **Κοματσίνα (Comacina)** είναι πολύ μεγάλος αλλά σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,32. Ανακαλύφθηκε το 1902 από τον Ιταλοαυστριακό αστρονόμο Λουίτζι Καρνέρα, που παρατηρούσε από τη Χαϊδελβέργη, και πήρε το όνομά της από το ομώνυμο γραφικό νησάκι (Ιζόλα Κοματσίνα) της λίμνης Κόμο στη Βόρεια Ιταλία.

## Φυσικά χαρακτηριστικά
Η μέση διάμετρος της Κοματσίνα εκτιμάται σε 144 χιλιόμετρα (από επιπροσθήσεις) ή 139,4 χιλιόμετρα (από δεδομένα του IRAS), ενώ η μάζα της σε 2,84 τετράκις εκατομμύρια τόνους για μέση πυκνότητα 2 gr/cm³. Ο φασματικός τύπος της είναι **C** (ανθρακούχος), ενώ το άλβεδό της είναι 0,043 (από δεδομένα του IRAS). Η Κοματσίνα περιστρέφεται γύρω από τον εαυτό της μία φορά κάθε 9 ώρες και 1 λεπτό. Η μέση θερμοκρασία στην επιφάνειά της εκτιμάται σε 115 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Κοματσινα
490 Βέριτας

Η **Βέριτας (Veritas)** είναι πολύ μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,32. Ανακαλύφθηκε το 1902 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την ομώνυμη θεά-προσωποποίηση της Αλήθειας στη ρωμαϊκή μυθολογία.

Η Βέριτας και η 92 Ούντινα, με διαμέτρους 115 και 125 χιλιόμετρα αντιστοίχως, είναι τα δύο μεγαλύτερα μέλη της Οικογένειας αστεροειδών της Βέριτας, η οποία περιλαμβάνει πάνω από 300 αστεροειδείς. Ο Ντέιβιντ Νεζβόρνυ (David Nesvorný) με υπολογισμό των τροχιών και των θέσεων αυτών των σωμάτων προς τα πίσω στον χρόνο κατέληξε στο συμπέρασμα ότι δημιουργήθηκαν από τη σύγκρουση ενός αστεροειδή με διάμετρο τουλάχιστο 150 χιλιόμετρα με κάποιο μικρότερο σώμα πριν από «μόλις» 8 εκατομμύρια χρόνια. Τα δύο μεγαλύτερα σώματα που προέκυψαν από αυτή τη σύγκρουση ήταν η Βέριτας και η Ούντινα. Αυτή πρέπει να ήταν η τελευταία μεγάλη σύγκρουση μεταξύ αστεροειδών στο Ηλιακό Σύστημα και μία από τις μεγαλύτερες των τελευταίων 100 εκατομμυρίων ετών. Μία ενίσχυση αυτής της θεωρίας προσέφερε η ισοτοπική ανίχνευση κοσμικής σκόνης σε ιζήματα του θαλάσσιου πυθμένα από τον γεωχημικό Κένεθ Φάρλεϋ: ένας τετραπλασιασμός στην κοσμική σκόνη που έφθανε στη Γη σημειώθηκε πριν από 8,2 εκατομμύρια χρόνια και η αυξημένη εισροή συνεχίσθηκε μειούμενη για το επόμενο 1,5 εκατομμύριο χρόνια.

Η σύγκρουση αυτή υπλογίζεται ότι ήταν αρκετά μακριά από τον Δία, ώστε η πιθανότητα να είχαν εκσφενδονισθεί κάποια θραύσματα από τη βαρύτητα του Δία σε τροχιά συγκρούσεως με τη Γη είναι αμελητέα. Ωστόσο, η ηλιακή ακτινοβολία θα προκαλούσε την αργή μετατόπιση προς τη γήινη τροχιά των κόκκων σκόνης που θα προέκυψαν από τη σύγκρουση, σε χρονικές κλίμακες αντίστοιχες με την καταγραφή τους στα θαλάσσια ιζήματα. Ακόμα και σήμερα, συνεχιζόμενες μικροσυγκρούσεις ανάμεσα στους αστεροειδείς της Οικογένειας της Βέριτας εκτιμάται ότι στέλνουν περίπου 5 χιλιάδες τόνους σκόνης στη Γη κάθε χρόνο, το 15% της συνολικής ποσότητας κοσμικής σκόνης που δέχεται η Γη.

## Φυσικά χαρακτηριστικά
Η μέση διάμετρος της Βέριτας εκτιμάται σε 115,5 χιλιόμετρα (από δεδομένα του IRAS) ως 121 (από δεδομένα επιπροσθήσεων), ενώ η μάζα της σε 1,62 τετράκις εκατομμύριο τόνους για μέση πυκνότητα 2 gr/cm³. Ο φασματικός τύπος της είναι **C** (ανθρακούχος), ενώ το άλβεδό της είναι 0,062 (από δεδομένα του IRAS). Η Βέριτας περιστρέφεται γύρω από τον εαυτό της μία φορά κάθε 7 ώρες και 56 λεπτά. Η μέση θερμοκρασία στην επιφάνειά της εκτιμάται σε 115 περίπου βαθμούς Κελσίου κάτω από το μηδέν.

## Αναφορά
* Kenneth A. Farley, David Vokrouhlický, William F. Bottke, David Nesvorný: "A late Miocene dust shower from the break-up of an asteroid in the main belt" *Nature*, τόμος 439, σ. 295-297 (19 Ιανουαρίου 2006)

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα
* "Asteroid Smashup Yields Dust Shower on Earth" από το SkyandTelescope.com, 20 Ιανουαρίου 2006.

Βεριτας
Δημήτριος Κόκκος

Ο **Δημήτριος Κόκκος** ήταν Έλληνας συγγραφέας και ποιητής του 19ου αιώνα.
## Βιογραφικά στοιχεία
Γεννήθηκε στην Ανδρίτσαινα το 1856. 
Σχολείο πήγε στην Αθήνα. Σπούδασε νομική και αποφοίτησε με διδακτορικό. Προτίμησε να εργαστεί ως δημόσιος υπάλληλος.

Ο Δημήτριος Κόκκος διέπρεψε ως ποιητής με ισχυρή φαντασία και καλλιτεχνικό αίσθημα.

Σκοτώθηκε νεώτατος (36 χρονών) στην Αθήνα το 1891. Ένας παράφρονας δολοφόνος τον πυροβόλησε την ώρα που έβγαινε από το θερινό θέατρο «Ομόνοια», στο οποίο παιζόταν το έργο του «Η Λύρα του Γερο-Νικόλα».
## Συγγράμματα
Έγραψε πάρα πολλά ποιήματα παντός είδους, πατριωτικές ωδές, θούρια, ειδύλλια, ελεγεία, ηρωικοκωμικά, και επικολυρικά.

Η συλλογή των ποιημάτων του εκδόθηκαν εν ζωή.

Έγραψε επίσης και ένα δράμα, τον «Καπετάν Λάζαρο», τον οποίο δεν πρόλαβε να ανεβάσει στην σκηνή.
## Πηγές

* Δημήτριος Κόκκος - βιογραφικά στοιχεία από το Ινστιτούτο Νεοελληνικών Ερευνών
* 



Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 19ου αιώνα
493 Γκριζέλντις

Η **Γκριζέλντις (Griseldis)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,3. Ανακαλύφθηκε το 1902 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη. Ονομάστηκε από τη Γκριζέλντα, λογοτεχνικό φανταστικό χαρακτήρα στη μεσαιωνική και αναγεννησιακή Ευρώπη.

## Φυσικά χαρακτηριστικά
Η μέση διάμετρος της Γκριζέλντις εκτιμάται σε 46,4 χιλιόμετρα (από δεδομένα του IRAS), ενώ η μάζα της σε 105 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,062 (από δεδομένα του IRAS). Είναι άγνωστο αν και με ποια περίοδο περιστρέφεται η Γκριζέλντις γύρω από τον εαυτό της. Η μέση θερμοκρασία στην επιφάνειά της εκτιμάται σε 115 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Γκριζελντις
Αχμέτ Οζγιαζιτζί

Ο **Αχμέτ Οζγιαζιτζί** (, 20 Απριλίου 1936 - 18 Φεβρουαρίου 2023) ήταν Τούρκος βετεράνος ποδοσφαιριστής.

Γεννήθηκε το 1936 και μεγάλωσε στην Τραπεζούντα. Θεωρείται ένας από τους πιο επιτυχημένους ποδοσφαιριστές στην Τουρκία αλλά και επιτυχημένος ως προπονητής στην ιστορία της Τραμπζονσπόρ. Εγκατέλειψε οριστικά το ποδόσφαιρο το 1999, όταν ήταν προπονητής για τελευταία φορά στον πάγκο της Τραμπζονσπόρ.

## Καριέρα
Η καριέρα του ως ποδοσφαιριστής ξεκίνησε στην Ιντμανοκάτζι, ομάδα που το 1967 συγχωνεύτηκε με άλλες τρεις της Τραπεζούντας και δημιούργησαν την Τραμπζονσπόρ. Το 1973 έγινε προπονητής στην Τραμπζονσπόρ, την οποία οδήγησε στην σημερινή Σούπερ Λιγκ. Το 1974-5 κατέκτησε την ένατη θέση στο πρωτάθλημα και την επόμενη χρονιά την πρώτη. Η Τραμπζονσπόρ ήταν η πρώτη ομάδα εκτός της Κωνσταντινούπολης που κατέκτησε πρωτάθλημα. Το 1988 δέχτηκε την πρόταση της Μπούρσασπορ και το 1997-1998 εργάστηκε στη Βάνσπορ. Λίγο αργότερα δούλεψε στην Σαριγιέρ.

Το 1999 επέστρεψε στην Τραμπζονσπόρ και την ίδια χρονιά εγκατέλειψε το ποδόσφαιρο.

Πέθανε το 2023 σε ηλικία 86 ετών.

## Παραπομπές


Κατηγορία:Τούρκοι ποδοσφαιριστές
Κατηγορία:Ποδοσφαιριστές αδιευκρίνιστης θέσης
Κατηγορία:Τούρκοι προπονητές ποδοσφαίρου
Κατηγορία:Ποδοσφαιριστές Τραμπζονσπόρ
Κατηγορία:Προπονητές ποδοσφαίρου Τραμπζονσπόρ
Κατηγορία:Προπονητές ποδοσφαίρου Μπούρσασπορ
Κατηγορία:Ποδοσφαιριστές Σαριγέρ ΣΚ
Μεσιέ 30

Το **Μεσιέ 30** (**M30**, γνωστό και ως **NGC 7099**) είναι σφαιρωτό σμήνος σε απόσταση περίπου 26.000 ετών φωτός, στον αστερισμό Αιγόκερω. Έχει υποστεί κατάρρευση πυρήνα και γι' αυτό τον λόγο είναι πολύ πυκνό. Ο πυρήνας του έχει ακτίνα 1 έτος φωτός και η μισή μάζα του σμήνους είναι συγκεντρωμένη σε μία σφαίρα με διάμετρο 17 έτη φωτός. Μία παρόμοια διαδικασία έχει λάβει μέρος σε άλλα 20 σφαιρωτά σμήνη του Γαλαξία, μεταξύ των οποίων και το Μεσιέ 15. Έχουν εντοπιστεί σε αυτό μόνο 12 μεταβλητοί αστέρες.

Ανακαλύφθηκε από τον Σαρλ Μεσιέ το 1764. Ο πρώτος που το ανέλυσε ήταν ο Ουίλιαμ Χέρσελ 20 χρόνια αργότερα.

## Παραπομπές


## Εξωτερικοί σύνδεσμοι
* 
* Globular Cluster M30 @ SEDS Messier pages 
* Messier 30, Galactic Globular Clusters Database page

M30
30
7099
Μ30
494 Βίρτους

Η **Βίρτους (Virtus)** είναι μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,96. Ανακαλύφθηκε το 1902 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από τη Βίρτους, τη ρωμαϊκή θεότητα της γενναιότητας και της στρατιωτικής αρετής, αντίστοιχη με την Αρετή της ελληνικής μυθολογίας.

## Φυσικά χαρακτηριστικά
Η μέση διάμετρος της Βίρτους εκτιμάται σε 85,5 χιλιόμετρα (από δεδομένα του IRAS), ενώ η μάζα του σε 655 τρισεκατομμύρια τόνους για μέση πυκνότητα 2 gr/cm³. Ο φασματικός τύπος του είναι **C** (ανθρακούχος), ενώ το άλβεδό του είναι 0,063 (από δεδομένα του IRAS). Είναι άγνωστο αν και με ποια περίοδο περιστρέφεται η Βίρτους γύρω από τον εαυτό της. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βιρτους
Γεώργιος Σούτσος

Ο **Γεώργιος Σούτσος** ήταν Έλληνας στρατιωτικός του 19ου αιώνα και καθηγητής του Πολυτεχνείου.
## Βιογραφικά στοιχεία
Γεννήθηκε στην Οδησσό το 1824 και γονείς του ήταν ο Ιωάννης και η Βικτωρία. Μετά τα πρώτα σχολικά χρόνια έμεινε ορφανός και ήρθε το 1840 στην Ελλάδα, και κατατάχτηκε στην Σχολή Ευελπίδων. Αποφοίτησε το 1848 με βαθμό Ανθυπασπιστή του Μηχανικού. Κατά την διάρκεια της υπηρεσίας του πήρε συνέχεια προαγωγή μέχρι τον βαθμό του Συνταγματάρχη.

Διορίστηκε καθηγητής στην Στρατιωτική Σχολή, εισηγητής και διευθυντής των Δημοσίων Έργων, καθηγητής των Μαθηματικών στο Πολυτεχνείο.

Διετέλεσε επίσης υπασπιστής του στρατηγού Χαν στα Ναυπλιακά και παρασημοφορήθηκε από τον Όθωνα για την πολιορκία του Παλαμηδιού.

Ήταν πρόεδρος του Α' Διαρκούς Στρατοδικείου για δέκα χρόνια.

Παντρεύτηκε το 1853 την θυγατέρα του Ηπειρώτη συνταγματάρχη Χατηριάδη.

Απεβίωσε εν υπηρεσία στην Αθήνα στις 20 Νοεμβρίου 1892 από συγκοπή καρδιάς.

## Πηγές
* Γεώργιος Σούτσος - βιογραφικά στοιχεία από το Ινστιτούτο Νεοελληνικών Ερευνών
* 

Κατηγορία:Έλληνες πανεπιστημιακοί του 19ου αιώνα
Κατηγορία:Έλληνες αξιωματικοί του μηχανικού
(119070) 2001 KP77

(119070) 2001 KP77 


Ανακάλυψη

Ανακαλύφθηκε από Cerro Tololo

Ανακαλύφθηκε στις 23 Μαρτίου 2001

Χαρακτηριστικά τροχιάς

Αφήλιο 51,56 AU

Περιήλιο 36,04 AU

Ημιάξονας τροχιάς 43,80 AU

Εκκεντρότητα 0,177 

Περίοδος περιφοράς 289,9 χρόνια

Κλίση 3,318° ως προς την Εκλειπτική 

Μήκος του ανερχόμενου σημείου 22,09° 

Όρισμα του περιηλίου 218,85° 

Φυσικά Χαρακτηριστικά

Διάμετρος  175 km   

Μάζα  1,4 -14×1018 kg

Μέση πυκνότητα 2? g/cm3

Επιφανειακή Βαρύτητα στον Ισημερινό 0,03 - 0,07 ? m/s<sup>2</sup>

Ταχύτητα διαφυγής 0,06 - 0,13 ? km/s

Αστρονομική περίοδος περιστροφής ? h 

Λευκαύγεια 0,10 

Φαινόμενο μέγεθος 22,5  

Απόλυτο μέγεθος 6,93 





Το **(119070) 2001 KP<sub>77</sub>** είναι ένα μεταποσειδώνιο αντικείμενο με τροχιακή αντήχηση με τον Ποσειδώνα 4:7, δηλαδή για κάθε εφτά περιφορές του Ποσειδώνα γύρω από τον Ήλιο, αυτό κάνει τέσσερις. Έχει διάμετρο περίπου 175 χιλιόμετρα. Ανακαλύφθηκε τις 23 Μαρτίου 2001.

Προς το παρόν βρίσκεται σε απόσταση 36,2 ΑΜ από τον Ήλιο. 

## Φυσικά χαρακτηριστικά
Το 2001 KP77 είναι  ένα από τα πιο κόκκινα αντικείμενα που έχουν ανακαλυφθεί, δηλαδή είναι πιο κόκκινο από την Σέντνα και είναι σχεδόν το ίδιο κόκκινο με το 2001 UR163, και πρέπει να έχει πορτοκαλί-καφέ χρώμα (φάσμα: BV= 1,544 ). 

## Παραπομπές


## Εξωτερικοί σύνδεσμοι
*Διάγραμμα Τροχιάς από το JPL (απαιτείται λογισμικό JAVA)

2001 KP77
497 Ίβα

Η **Ίβα (Iva)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,02. Δεν πρέπει να συγχέεται με τον πιο ενδιαφέροντα αστεροειδή 1627 Ίβαρ. Ανακαλύφθηκε το 1902 από τον Αμερικανό αστρονόμο Ρέιμοντ Σμιθ Ντούγκαν, που παρατηρούσε από τη Χαϊδελβέργη. Υπήρξε ο πρώτος από τους 16 συνολικά αστεροειδείς που ανεκάλυψε ο συγκεκριμένος αστρονόμος.

## Φυσικά χαρακτηριστικά
Η μέση διάμετρος της Ίβας εκτιμάται σε 45,3 χιλιόμετρα, ενώ η μάζα της σε 97,3 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **M** (μεταλλικός), ενώ το άλβεδό της είναι 0,084. Η Ίβα περιστρέφεται γύρω από τον εαυτό της μία φορά κάθε 4 ώρες και 37 λεπτά. Η μέση θερμοκρασία στην επιφάνειά της εκτιμάται σε 115 ως 110 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ιβα